|  |
| --- |
| **Falco KC Szombathely Kft.** |
| Szabályzat |
| Az ingatlan és ingó vagyontárgyak értékesítéséről |

|  |
| --- |
| Szombathely  2024. |

Jóváhagyta:

Tartalomjegyzék

[I. ÁLTALÁNOS RÉSZ 2](#_Toc149815285)

[1. A szabályzat célja és hatálya 2](#_Toc149815286)

[2. Alapfogalmak, értelmező rendelkezések 2](#_Toc149815287)

[3. A tulajdonosi jogok gyakorlója 2](#_Toc149815288)

[4. A versenyeztetési eljárás 3](#_Toc149815289)

[II. A versenyeztetési eljárás fajtái 4](#_Toc149815290)

[5. A pályázati eljárás 4](#_Toc149815291)

[5.1. A pályázati eljárás típusai 4](#_Toc149815292)

[5.2. A pályázat eljárás megindítása 4](#_Toc149815293)

[5.3. A pályázati felhívás 5](#_Toc149815294)

[5.4. A pályázati biztosíték 6](#_Toc149815295)

[5.5. A pályázat 6](#_Toc149815296)

[5.6. A pályázatok benyújtása és felbontása 7](#_Toc149815297)

[5.7. A pályázatok értékelése 7](#_Toc149815298)

[5.8. Az eljárás eredményének megállapítása 8](#_Toc149815299)

[5.9. Tájékoztatás a pályázatok elbírálásáról 8](#_Toc149815300)

[6. A licit eljárás 9](#_Toc149815301)

[6.1. A licit eljárás alkalmazása 9](#_Toc149815302)

[6.2. A licit eljárás különös szabályai 9](#_Toc149815303)

Szombathely, 2024.

SZABÁLYZAT AZ INGATLAN ÉS INGÓ VAGYONTÁRGYAK ÉRTÉKESÍTÉSÉRŐL

I. ÁLTALÁNOS RÉSZ

A Falco KC Szombathely Sportszolgáltató Kft. (Falco KC Szombathely Kft.) a Falco KC Szombathely Kft. felesleges vagyontárgyainak értékesítésével kapcsolatos eljárások hatékony és szabályszerű lefolytatása érdekében az alábbi szabályzatot alkotja:

1. A szabályzat célja és hatálya
   1. A szabályzat célja, hogy a Falco KC Szombathely Kft. a társaság gazdálkodása és tevékenységeinek ellátása, hatékonyságának javítása érdekében megállapítsa a vagyontárgyak értékesítésének általános szabályait, és ezzel biztosítsa a társasági vagyon ellenőrizhető és szabályozott keretek közötti értékesítését, a megalapozott szerződések létrejöttét, valamint a verseny tisztaságának védelmét.
   2. A szabályzat személyi hatálya a Falco KC Szombathely Kft. valamennyi munkavállalójára kiterjed.
   3. A szabályzat tárgyi hatálya kiterjed a Falco KC Szombathely Kft. tulajdonában lévő ingatlan és ingó vagyon, valamint vagyoni értékű jogok (a továbbiakban együtt: vagyon) értékesítésére.
   4. A szabályzat hatálya nem terjed ki:
      1. az idegen és ideiglenesen átvett vagyontárgyakra,
      2. az olyan idegen tulajdonban és a Falco KC Szombathely Kft. kezelésében lévő vagyontárgyakra, amelyek értékesítéséről kizárólagosan a tulajdonos jogosult rendelkezni.
   5. A Falco KC Szombathely Kft. tulajdonában lévő ingatlan és portfólió vagyon elidegenítésére, megterhelésére Szombathely Megyei Jogú Város Önkormányzata vagyonáról szóló hatályos önkormányzati rendelet (a továbbiakban: vagyonrendelet) társasági vagyonra vonatkozó rendelkezéseit értelemszerűen alkalmazni kell.
2. Alapfogalmak, értelmező rendelkezések
   1. Jelen szabályzat alkalmazásában értékesítés: a jelen szabályzat tárgyi hatálya alá tartozó vagyontárgy tulajdonjogának elidegenítése, a vagyontárgy használatának vagy hasznosításának átengedése ellenérték fejében bármilyen jogcímen.
   2. Az értékesítendő vagyontárgy nettó forgalmi értéke: a vagyontárgy tulajdonjogának elidegenítéséért kért vagy elvárt minimális nettó ellenszolgáltatás, vagy a vagyontárgy használatának vagy hasznosításának átengedése teljes időszakára – de legfeljebb 10 évre – számított, összesített nettó ellenszolgáltatás.

1. A tulajdonosi jogok gyakorlója
   1. A jelen szabályzat szerinti értékesítés esetén – a vagyonrendelet társasági vagyonra vonatkozó rendelkezéseiben, továbbá a Falco KC Szombathely Kft. alapító okiratában az alapító kizárólagos hatásköreként meghatározott döntési jogokat ide nem értve – a döntési jog a tulajdonosi jogok gyakorlóját illeti meg.
   2. Ingatlanvagyon, valamint a bruttó 8 millió forintot meghaladó értékű ingó vagyon vagy vagyoni értékű jog értékesítése esetén a tulajdonosi jogok gyakorlója az alapító.
   3. A 3.2. pontban meghatározott eseteken kívül a tulajdonosi jogok gyakorlója az ügyvezető.
2. A versenyeztetési eljárás
   1. A Falco KC Szombathely Kft. vagyonának értékesítése versenyeztetési eljárás eredményeként történhet.
   2. Ingatlan vagy vagyoni értékű jog értékesítése esetén a versenyeztetési eljárás 6 hónapnál nem régebbi – ingatlan értékesítése esetén 2 darab – forgalmi értékbecslés vagy üzleti értékelés birtokában indítható meg.
   3. Ingó vagyontárgy értékesítése esetén a versenyeztetési eljárás 3 hónapnál nem régebbi forgalmi értékbecslés birtokában indítható meg.
   4. Nem kell versenyeztetési eljárást lefolytatni:
      1. ha a vagyontárgy nettó értéke nem éri el az 1.000.000,- (Egymillió) forintot.
      2. ha az ingatlanvagyon használatba vagy bérbeadása 12 hónapot meg nem haladó időtartamra szól, és további előjogot nem biztosít,
      3. ha az ingatlanvagyon bérbe adására pályázó hiányában legalább 6 hónapon keresztül nem került sor vagy az ingatlanvagyon bérbeadásra folyamatosan kínált, és a bérbeadás határozott vagy határozatlan időtartamra szól, valamint további előjogot nem biztosít,
      4. a vagyontárgynak a tulajdonos önkormányzat részére történő értékesítésekor,
      5. az elővásárlási jog jogosultja részére történő elidegenítéskor,
      6. ingó vagyontárgyra vonatkozó bérleti vagy használati idő meghosszabbításakor,
      7. állami feladatot ellátó szerv elhelyezésekor,
      8. a helyi építési szabályzat, valamint szabályozási terv szerinti telek-kiegészítés és telekhatár rendezés esetén,
      9. ha az értékesítésre vonatkozóan jogszabály másként rendelkezik,
      10. ha a versenyeztetési eljárás 6 hónapon belül ismételten eredménytelen marad.
   5. A tulajdonosi jogok gyakorlója a vagyontárgyat a 4.3. pontban megállapított esetekben közvetlenül jogosult értékesíteni, a vagyonrendeletben meghatározott esetekben pedig értékesítésre előkészíteni.
   6. A vagyonrendelet társasági vagyonra vonatkozó rendelkezéseiben meghatározott döntési joggal rendelkező személy vagy testület – vagyonrendeleti szabály hiányában a tulajdonosi jogok gyakorlója – a vagyont a 4.1. pontban megállapított versenyeztetési eljárás mellőzésével fontos közérdekre, gazdasági, városfejlesztési vagy városrendezési érdekre tekintettel közvetlenül értékesítheti azzal, hogy az értékesítéssel kapcsolatos döntést írásba kell foglalni, és a döntést, valamint a döntést megalapozó dokumentumokat az értékesítéstől számított 5 évig meg kell őrizni.
   7. A vagyontárgy értékesítésének módjáról, a versenyeztetési eljárás megindításáról és az értékesítési eljárást lezáró döntés meghozatalának módjáról a tulajdonosi jogok gyakorlója határoz.
   8. Az értékesítéssel kapcsolatos eljárás előkészítése, lefolytatása, az eljárást lezáró döntés és a szerződéskötés előkészítése, valamint a szerződés teljesítésének végrehajtása és végrehajtatása az ügyvezető feladata.
   9. A versenyeztetés pályázati vagy licit eljárás útján valósulhat meg.
   10. A tulajdonosi jogok gyakorlója a versenyeztetési eljárás fajtájáról a gazdasági ésszerűség követelményére figyelemmel köteles dönteni.

II. A versenyeztetési eljárás fajtái

1. A pályázati eljárás
   1. A pályázati eljárás típusai
      1. A pályázati eljárás hirdetmény közzétételével vagy anélkül indul.
      2. Hirdetmény közzététele nélkül induló pályázati eljárás akkor alkalmazható,
         1. ha a hirdetmény közzétételével induló pályázati eljárás az 5.8.3.1. pont szerint eredménytelen volt, feltéve, hogy a pályázati felhívás feltételei időközben lényegesen nem változtak meg,
         2. ha a hirdetmény közzétételével induló pályázati eljárás az 5.8.3.2. vagy 5.8.3.3. pont szerint eredménytelen volt, feltéve, hogy a pályázati felhívás feltételei időközben lényegesen nem változtak meg, továbbá a pályázati felhívás az eredménytelen eljárásban érvénytelen pályázatot benyújtott pályázók részére is megküldésre kerül,
         3. ha a hirdetmény közzétételével induló pályázati eljárás alkalmazása súlyosan sérti a Falco KC Szombathely Kft. gazdasági érdekeit,
         4. a selejtezett vagyontárgyak értékesítésére a Falco KC Szombathely Kft. munkavállalói részére kerül sor.
      3. A pályázati eljárás tárgyalásos vagy tárgyalás nélküli.
   2. A pályázat eljárás megindítása
      1. A pályázati felhívást a tulajdonosi jogok gyakorlója hagyja jóvá.
      2. A pályázati felhívással kapcsolatos hirdetményt elektronikus úton kell közzétenni.
      3. A pályázati felhívást,
         1. amennyiben az értékesítendő ingó vagyontárgy nettó forgalmi értéke az 1.000.000,- Forintot, vagy az értékesítendő ingatlan nettó forgalmi értéke az 5 Millió Forintot nem haladja meg, abban az esetben legalább a Falco KC Szombathely Kft. honlapján,
         2. amennyiben az értékesítendő ingó vagyontárgy nettó forgalmi értéke az 1.000.000,- Forintot, vagy az értékesítendő ingatlan nettó forgalmi értéke az 5 Millió Forintot meghaladja, abban az esetben az 5.2.3.1. pontban foglaltakon túl legalább egy további szombathelyi vagy Vas vármegyei célközönségű elektronikus hírportálon kell közzétenni.
      4. A hirdetmény közzététele nélkül induló pályázati eljárás pályázati felhívását az eljárás megindításakor egyidejűleg kell valamennyi pályázó részére megküldeni azzal, hogy amennyiben a selejtezett vagyontárgy értékesítésére a Falco KC Szombathely Kft. munkavállalói részére kerül sor, akkor a pályázati felhívást a Falco KC Szombathely Kft. munkavállalói részére kell megküldeni.
   3. A pályázati felhívás
      1. A pályázati felhívással kapcsolatos hirdetménynek legalább a következőket kell tartalmaznia:
         1. a kiíró nevét, címét, telefonszámát és elektronikus levelezési címét,
         2. a pályázat tárgyát, illetőleg mennyiségét,
         3. a pályázati felhívás átvételének módját, idejét,
         4. a szerződés meghatározását,
         5. a szerződés időtartamát vagy a teljesítés határidejét,
         6. a pályázati határidőt.
      2. A pályázati felhívásnak az 5.3.1. pontban foglaltakon túl legalább a következőket kell tartalmaznia:
         1. a pályázat tárgyát, illetőleg mennyiségét részletesen meghatározó dokumentációt,
         2. a szerződéstervezetet, ennek hiányában a lényeges szerződés feltételeket,
         3. a szerződés időtartamát vagy a teljesítés határidejét,
         4. a teljesítés helyét,
         5. az ellenszolgáltatás teljesítésének feltételeit,
         6. a pályázati kötöttség tartamát,
         7. a pályázatok bírálati szempontjait, továbbá a bírálati szempontok szerinti pályázati megajánlások értékelésének módszerét,
         8. amennyiben a kiíró ilyet meghatároz, az alkalmassági követelményeket,
         9. a hiánypótlás lehetőségét vagy annak kizárását,
         10. a pályázati határidőt,
         11. a pályázat benyújtásának címét,
         12. annak meghatározását, hogy a pályázati eljárásban lehet-e tárgyalni, vagy a benyújtott pályázatokat tárgyalás nélkül bírálják el,
         13. a pályázatok felbontásának helyét, idejét, továbbá a bontási eljáráson részvételre jogosultak körét,
         14. ha az eljárás tárgyalásos, a tárgyalás lefolytatásának menetét és az ajánlatkérő által előírt alapvető szabályait, az első tárgyalás időpontját,
         15. a szerződéskötés tervezett időpontját,
         16. a részajánlat, többváltozatú ajánlat lehetőségét vagy kizárását,
         17. a pályázattal kapcsolatos formai követelményeket.
      3. A pályázati határidőt úgy kell megállapítani, hogy a pályázók részére a megfelelő pályázat benyújtására elegendő idő álljon rendelkezésre.
      4. A pályázati határidő indokolt esetben alkalombeli korlátozás nélkül meghosszabbítható.
      5. A pályázati felhívás a pályázati határidő lejártáig visszavonható.
      6. A pályázati felhívás visszavonásáról az erről szóló döntés meghozatalát követően haladéktalanul valamennyi pályázót értesíteni kell.
      7. Amennyiben a pályázati felhívás rendelkezésre bocsátása ellenérték fejében történt, a pályázati felhívás visszavonása esetén a pályázati felhívás és annak ellenértéke visszajár. A pályázati felhívás ellenértékét a kiíró a visszajuttatott pályázati felhívás kézhezvételét követő 8 napon belül köteles a pályázó részére visszafizetni.
   4. A pályázati biztosíték
      1. A kiíró az eljárásban való részvételt pályázati biztosíték (a továbbiakban: biztosíték) adásához kötheti, amit a pályázónak a pályázata benyújtásával egyidejűleg vagy a kiíró által a pályázati felhívásban meghatározott időpontig, az ott megjelölt mértékben kell a kiíró rendelkezésére bocsátania. A pályázónak igazolnia kell, hogy a biztosítékot a kiíró rendelkezésére bocsátotta.
      2. A biztosíték mértékét a pályázók esélyegyenlőségének biztosítása mellett, a felek pályázati kötöttségének az 5.4.3. pont szerinti megsértése esetére a kiírónál előreláthatólag felmerülő veszteség mértékére tekintettel kell megállapítani.
      3. Ha a pályázó a pályázati kötöttségének ideje alatt pályázatát visszavonja, vagy a szerződés megkötése az érdekkörében felmerült okból hiúsul meg, a biztosíték a kiírót illeti meg.
      4. A biztosítékot vissza kell fizetni
         1. a pályázók részére a pályázati felhívás visszavonását, pályázatának érvénytelenné nyilvánítását, illetőleg az eljárás eredményének kihirdetését követő tíz napon belül,
         2. a nyertes pályázó, valamint – amennyiben a kiíró az eredményhirdetésen megnevezi – a második legkedvezőbb pályázatot benyújtott pályázó részére a szerződéskötést követő tíz napon belül, kivéve, ha a biztosíték a pályázati felhívás szerint a megkötött szerződést biztosító mellékkötelezettséggé válik.
   5. A pályázat
      1. A pályázónak a pályázati felhívásban meghatározott tartalmi és formai követelményeknek megfelelően kell pályázatát előkészítenie és benyújtania.
      2. A pályázatnak tartalmaznia kell különösen a pályázó kifejezett nyilatkozatát a pályázati felhívás feltételeire, a szerződés megkötésére és teljesítésére, valamint a megajánlott ellenszolgáltatásra vonatkozóan.
      3. A pályázó a pályázatában elkülönített módon elhelyezett, üzleti titkot tartalmazó iratok nyilvánosságra hozatalát megtilthatja.
      4. A pályázó nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak, adatnak (a továbbiakban: együttesen: adat) a nyilvánosságra hozatalát, amely valamely bírálati szempont alapján értékelésre kerül, de az ezek alapjául szolgáló – 5.5.5. pont hatálya alá nem tartozó – részinformációk, alapadatok nyilvánosságra hozatalát megtilthatja.
      5. Nem korlátozható, illetőleg nem tiltható meg üzleti titokra hivatkozással olyan adat nyilvánosságra hozatala, amely a közérdekű adatok nyilvánosságára és a közérdekből nyilvános adatra vonatkozó jogszabályokban meghatározott adatszolgáltatási és tájékoztatási kötelezettség alá esik.
      6. A pályázó a pályázatát a pályázati határidőig módosíthatja, illetőleg visszavonhatja. A pályázati határidő lejártát követően a benyújtott pályázatok a kiíró hozzájárulásával sem módosíthatók, kivéve, ha az eljárás tárgyalásos.
   6. A pályázatok benyújtása és felbontása
      1. A pályázatot írásban és zártan, a pályázati felhívásban megadott címre közvetlenül vagy postai úton kell benyújtani a pályázati határidő lejártáig.
      2. A pályázatokat tartalmazó iratok felbontását a pályázati határidő lejártának időpontjában kell megkezdeni. A bontás mindaddig tart, amíg a határidő lejártáig benyújtott összes pályázat felbontásra nem kerül.
      3. A pályázatok felbontásánál a kiíró, a pályázók, valamint az általuk meghívott személyek lehetnek jelen.
      4. A pályázatok felbontásakor ismertetni kell a pályázók nevét, címét (székhelyét, lakóhelyét), valamint azokat a főbb számszerűsíthető adatokat, amelyek a bírálati szempont(ok) alapján értékelésre kerülnek.
   7. A pályázatok értékelése
      1. A pályázatok elbírálása során a kiírónak meg kell vizsgálnia, hogy a pályázatok megfelelnek-e a pályázati felhívásban meghatározott feltételeknek.
      2. A kiíró köteles az összes pályázó számára, azonos feltételekkel biztosítani a hiánypótlás lehetőségét, kivéve, ha a pályázati felhívásban a hiánypótlás lehetőségét kizárta.
      3. A hiánypótlás nem eredményezheti a pályázat bírálati szempont(ok) szerinti tartalmi elemeinek a módosítását. Nem lehet továbbá hiánypótlást elrendelni a pályázati biztosíték utólagos benyújtására.
      4. A pályázatok értékelése során a kiíró határidő megadásával felvilágosítást kérhet a pályázótól a pályázatban foglalt nem egyértelmű kijelentések, nyilatkozatok, igazolások tartalmának tisztázása érdekében.

* + 1. A pályázatokat – ha a pályázati felhívás másként nem rendelkezik – a pályázatok felbontásától számított 30 napon belül el kell bírálni.
    2. A kiíró az elbírálási határidőt – indokolt esetben – egy alkalommal, legfeljebb 30 nappal meghosszabbíthatja.
    3. A pályázat érvénytelen, ha
       1. azt a pályázati felhívásban meghatározott pályázati határidő lejárta után nyújtották be,
       2. a pályázó a pályázati biztosítékot a pályázati felhívásban előírt határidőre nem, vagy a pályázati felhívásban megjelölt mértéknél kisebb összegben bocsátotta rendelkezésre,
       3. a pályázót az eljárásból kizárták,
       4. a pályázó nem felel meg a pályázati felhívásban meghatározott alkalmassági követelményeknek,
       5. a pályázat egyéb módon nem felel meg a pályázati felhívásban meghatározott követelményeknek.
    4. A kiíró az érvényes pályázatokat a pályázati felhívásban meghatározott bírálati szempontok alapján értékeli.
  1. Az eljárás eredményének megállapítása
     1. Az eljárás nyertese az a pályázó, aki a kiíró részére a pályázati felhívásban meghatározott feltételek alapján, valamint a bírálati szempontok szerint a legkedvezőbb ajánlatot tette.
     2. A kiíró csak az eljárás nyertesével kötheti meg a szerződést, vagy – a nyertes visszalépése esetén – a pályázatok értékelése során a következő legkedvezőbb ajánlatot tevőnek minősített szervezettel (személlyel), ha őt az eljárás eredményének kihirdetésekor megnevezte.
     3. Eredménytelen az eljárás, ha
        1. nem nyújtottak be pályázatot,
        2. kizárólag érvénytelen pályázatot nyújtottak be,
        3. egyik pályázó sem vagy az összességében legelőnyösebb pályázatot benyújtott pályázó sem tett megfelelő ajánlatot,
        4. a kiíró az eljárást a szerződés megkötésére, illetőleg teljesítésére képtelenné válása miatt eredménytelenné nyilvánítja,
        5. valamelyik pályázónak az eljárás tisztaságát vagy a többi pályázó érdekeit súlyosan sértő cselekménye miatt a kiíró az eljárás eredménytelenítéséről dönt,
        6. a kiíró az eljárást indokolás nélkül eredménytelennek nyilvánítja, feltéve, ha ezt a jogát a pályázati felhívásban előzetesen meghatározta.
  2. Tájékoztatás a pályázatok elbírálásáról
     1. A kiíró köteles a pályázót az általa benyújtott pályázat érvénytelenné nyilvánításáról legkésőbb az eljárás eredményéről szóló tájékoztatással egyidejűleg tájékoztatni.
     2. Az eljárás eredményét a kiíró szóban vagy írásban köteles valamennyi pályázóval közölni.

1. A licit eljárás
   1. A licit eljárás alkalmazása
      1. A licit eljárás olyan kettő szakaszból álló eljárás, mely részvételi szakaszból és licitálási szakaszból áll.
      2. A licit eljárás első – részvételi – szakaszában a kiíró nem kérhet, a pályázó pedig nem tehet az ellenszolgáltatás mértékére ajánlatot.
      3. A részvételi szakaszban a kiíró a pályázónak a licit eljáráson történő részvételre alkalmasságáról dönt.
      4. A licit eljárásban a pályázati eljárásra vonatkozó szabályokat értelemszerűen kell alkalmazni.
   2. A licit eljárás különös szabályai
      1. A pályázati felhívással kapcsolatos hirdetménynek – az 5.3.1. pontban foglaltakon túl – tartalmaznia kell a licitálásra történő utalást, valamint a kikiáltási árat.
      2. A pályázati felhívásnak – az 5.3.2. pontban foglaltakon túl – tartalmaznia kell a licit lebonyolításával kapcsolatos szabályokat.
      3. A kiíró köteles a pályázót az általa benyújtott pályázat érvénytelenné nyilvánításáról legkésőbb a licit időpontját megelőzően 3 munkanappal tájékoztatni.
      4. A licit nyertese az általa megajánlott ellenszolgáltatás összegét a pályázati felhívásban meghatározottak szerint, de legkésőbb a szerződés hatályba lépésétől számított 30 napon belül egy-összegben köteles megfizetni. A licit nyertese az ellenszolgáltatás megfizetésére részletfizetési vagy halasztási kérelem benyújtására nem jogosult.
      5. A liciten a pályázó személyesen, cégjegyzésre feljogosított képviselője útján, vagy közokiratba, illetőleg teljes bizonyító erejű magánokiratba foglalt meghatalmazással rendelkező meghatalmazott útján vehet részt.
      6. A licitet legalább háromtagú bizottság bonyolítja le. A licitet a bizottság elnöke vezeti.
      7. A bizottság elnökét és tagjait a tulajdonosi jogok gyakorlója jelöli ki.
      8. A bizottság elnöke a licit lebonyolítása során
         1. emeli a téteket és felhívja a pályázókat az ellenszolgáltatásra vonatkozó ajánlatuk megtételére,
         2. megállapítja, hogy a pályázók milyen végső ajánlatot tettek,
         3. kihirdeti a licit nyertesét, illetőleg kihirdetheti a következő legmagasabb összegű ellenszolgáltatásra ajánlatot tett pályázót,
         4. gondoskodik a licitről jegyzőkönyv készítéséről.
      9. A jegyzőkönyvnek tartalmaznia kell a licitálásban kialakult végső sorrendet, valamint a licittel kapcsolatos minden lényeges adatot, információt, előírást. A jegyzőkönyvet a licitet vezető elnök, a jegyzőkönyv vezetője, továbbá az ajánlattevők közül a licit nyertese és a második legmagasabb összegű ellenszolgáltatásra ajánlatot tevő írja alá.
      10. A kiíró csak a licit nyertesével vagy - visszalépése esetén, ha azt a pályázati felhívásban előírta - a második legmagasabb összegű ajánlatot tett pályázóval kötheti meg a szerződést. A szerződést a licit napjától számított 15 napon belül meg kell kötni.

A szabályzat 2024. …………………... napján lép hatályba, előírásait a hatályba lépését követően lefolytatott értékesítési eljárásokra kell alkalmazni.